టికా రామ్ జుల్లీ

టికా రామ్ జుల్లీ (జననం 3 సెప్టెంబర్ 1980) రాజస్థాన్ రాష్ట్రానికి చెందిన రాజకీయ నాయకుడు. ఆయన అల్వార్ రూరల్ నియోజకవర్గం మూడుసార్లు ఎమ్మెల్యేగా ఎన్నికై 2018 నుండి 2023 వరకు మంత్రిగా పని చేసి, 2024 జనవరి 16 నుండి రాజస్థాన్ శాసనసభలో ప్రతిపక్ష నాయకుడిగా నియమితుడయ్యాడు.
జననం, విద్యాభాస్యం 
టికా రామ్ జుల్లీ  అల్వార్‌లోని బెహ్రోర్ జిల్లా,  కతువాస్ గ్రామంలో జన్మించాడు. ఆయన డిగ్రీ వరకు చదువుకున్నాడు.
రాజకీయ జీవితం
టికా రామ్ జుల్లీ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008లో జరిగిన శాసనసభ ఎన్నికల్లో  అల్వార్ రూరల్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బిజెపి అభ్యర్థి జగదీష్ ప్రసాద్ పై  8525 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఈ ఎన్నికల్లో టికా రామ్ కు 35896 ఓట్లు సాధించగా, బిజెపి అభ్యర్థి జగదీష్ ప్రసాద్ కు 27371 ఓట్లు సాధించాడు. టికా రామ్ జుల్లీ 2013లో జరిగిన శాసనసభ ఎన్నికల్లో  అల్వార్ రూరల్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బిజెపి అభ్యర్థి జైరామ్ జాతవ్ చేతిలో 26799 ఓట్ల తేడాతో ఓడిపోయాడు. ఈ ఎన్నికల్లో టికా రామ్ కు 33267 ఓట్లు సాధించగా, బిజెపి అభ్యర్థి  జైరాం జాతవ్‌కు 60066 ఓట్లు సాధించాడు.

టికా రామ్ జుల్లీ 2018లో జరిగిన శాసనసభ ఎన్నికల్లో అల్వార్ రూరల్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బిజెపి అభ్యర్థి మాస్టర్ రాంకిషన్ పై 26477 ఓట్ల మెజారిటీతో గెలిచి రెండోసారి ఎమ్మెల్యేగా అసెంబ్లీకి ఎన్నికయ్యాడు. ఈ ఎన్నికల్లో టికా రామ్ కు 85752 ఓట్లు సాధించగా, బిజెపి అభ్యర్థి జగదీష్ ప్రసాద్ కు 59275 ఓట్లు సాధించాడు. ఆయన ఆ తరువాత అశోక్ గెహ్లాట్ మంత్రివర్గంలో 24 డిసెంబర్ 2018 నుండి 20 నవంబర్ 2021 వరకు కార్మిక శాఖ (స్వతంత్ర బాధ్యత), ఫ్యాక్టరీ & బాయిలర్‌ల తనిఖీ, సహకార & ఇందిరా గాంధీ కెనాల్ ప్రాజెక్ట్‌ల శాఖల సహాయ మంత్రిగా, 21 నవంబర్ 2021 నుండి 15 డిసెంబర్ 2023 వరకు సామాజిక న్యాయం & సాధికారత & జైళ్ల శాఖ మంత్రిగా పని చేశాడు.

టికా రామ్ జుల్లీ 2023లో జరిగిన శాసనసభ ఎన్నికల్లో అల్వార్ రూరల్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బిజెపి అభ్యర్థి మాస్టర్ రాంకిషన్ పై 27333 ఓట్ల మెజారిటీతో గెలిచి రెండోసారి ఎమ్మెల్యేగా అసెంబ్లీకి ఎన్నికయ్యాడు. ఈ ఎన్నికల్లో టికా రామ్ కు 108,584 ఓట్లు సాధించగా, బిజెపి అభ్యర్థి జైరాం జాతవ్‌కు 81,251 ఓట్లు సాధించాడు. ఆయనను 2024 జనవరి 16న రాజస్థాన్‌ శాసనసభలో ప్రతిపక్ష నేతగా కాంగ్రెస్ హై కమాండ్ నియమించింది.

మూలాలు

వర్గం:రాజస్థాన్ వ్యక్తులు